Kombinácia liekov na zápal šlachy v oblasti členku.
Dobrý deň,môžem súčasne užívať  Diclofenac Duo 75 mg 1 - 0 - 1 a lepiť si na členok naplast Flector EP 180 mg..Prípadne v čase keď nemám naplať,môžem používať  Voltaren gél Forte 2,32%.Nehrozi predávkovanie  resp..nežiaduce účinkuy keďže všetky obsahujú Diklofenak.

Ďakujem
Dobrý deň,
ďakujeme za Vašu otázku.
Kombinovanie tabliet Diclofenac duo 75 mg s inými liekovými formami s rovnakou účinnou látkou sa neodporúča. V tabletovej forme prijímate maximálnu dennú dávku diklofenaku. Hoci po lokálnom podaní diklofenaku sa predpokladá minimálna systémová absorpcia, môže nastať zvýšenie biologickej dostupnosti diklofenaku (vrátane toxicity). Pre lepšiu účinnosť a rýchlejšie uľavenie od bolesti odporúčam kombinovať Diclofenac duo 75 mg s magnéziom. Magnézium (horčík) priaznivo pôsobí na svaly a nervy, a preto je dôležitý pre správne fungovanie pohybového aparátu. Je vhodný aj na dlhodobé užívanie. V prípade, že účinok diklofenaku nie je pre Vás dostačujúci, je potrebné sa o ďalšom postupe v liečbe poradiť s lekárom.
Prajem skorú úľavu od ťažkostí.
S pozdravom
PharmDr. Veronika Kiabová